<classify> Mkwasa pia aliwalaumu wachezaji wake kwa kutokuwa makini na kusema kuwa ndio sababu kubwa iliyowafanya kushindwa kuibuka na ushindi na badala yake wakatoka sare ya kufungana mabao 2-2 katika mchezo huo kwenye Uwanja wa Taifa, Dar es Salaam.Akizungumza baada ya mchezo huo, Mkwasa alisema kuwa Taifa Stars walikuwa katika nafasi nzuri ya kutoa kipigo cha kushtua katika soka la Afrika, lakini wachezaji wake walishindwa kufanya hilo. Siamini kilichotokea leo juzi.Ni wazi tulistahili kuibuka na ushindi tena mnono hasa katika kipindi cha kwanza, lakini tulipoteza nafasi nyingi licha ya kuwabana Algeria upande wao. Wachezaji walicheza kwa moyo lakini dakika 15 za mwisho ndio ilikuwa shida kwani waliruhusu mabao mawili ya haraka haraka baada ya kupoteza umakini wakati tukiwa mbele dhidi ya wapinzani wetu.Ndoto ya kuwafunga vinara wa soka Afrika ilikuwa ikielekea kitimia na tulikuwa katika mwelekeo mzuri lakini sijui kwa nini wachezaji wangu waliruhusu mabao yale mawili, alisema Mkwasa.Mabao ya Algeria yalifungwa na Islam Slimani ndani ya dakika ya dakika nne na kuufanya mchezo huo kumalizika kwa sare ya mabao 2-2 katika mchezo huo ulioshuhudiwa na Makamu wa Rais Samia Suluhu Hassan aliyemwakilisha Rais John Magufuli.Mkwasa alisema kuwa sare hiyo imeiweka pabaya Taifa Stars, ambayo sasa ina kibarua cha kwenda kucheza ugenini mchezo wa marudiano nchini Algeria, lakini ana matumaini kwa mapenzi ya Mungu watapata matokeo mazuri ugenini.Tanzania ilikuwa mbele kwa mabao 2-0 hadi dakika 15 za mwisho wakati waliporuhusu kurudi kwa mabao hayo. Mabao ya Tanzania yalifungwa na mchezaji mpya wa timu hiyo Elias Maguli pamoja na yule wa TP Mazembe ya Jamhuri ya Kidemokrasia ya Congo, Mbwana Samatta aliyefunga la pili kabla Algeria hawajasawazisha.  <topic>: michezo 